ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034336

ขอให้ติดตั้งไฟฟ้าส่องสว่างริมทาง บริเวณ สวนสาธารณะเสนานิเวศน์ ภายในหมู่บ้านเสนานิเวศน์ 1 ซอยเสนานิคม ถนนเสนานิคม เขตลาดพร้าว กรุงเทพมหานคร จุดสังเกต อยู่เกือบสุดท้ายซอยของหมู่บ้านฯ (ไม่ทราบหน่วยงานที่รับผิดชอบแน่ชัด) เนื่องจากผู้ร้องแจ้งว่า มีไฟฟ้าส่องสว่างริมทาง บริเวณถนนของหมู่บ้านฯ และเฉพาะบริเวณเกาะกลางที่มีเครื่องออกกำลังกาย แต่ในบริเวณพื้นที่ลานวิ่งไม่มีไฟฟ้าส่องสว่างริมทาง ซึ่งลู่วิ่งมาระยะทางประมาณ 475 เมตร โดยในช่วงเวลาประมาณ 18.00 น. จะเริ่มเกิดความมืดแล้ว ทำให้ผู้ที่เข้าไปออกกำลังกายไม่ได้รับความสะดวกในการวิ่งออกกำลังกายเป็นอย่างมาก ประกอบกับผู้ร้องแจ้งว่า เคยแจ้งเรื่องเข้ามายังหน่วยงานภาครัฐ ได้รับรายงานผลการพิจารณาว่า "ทำอะไรไม่ได้ เพราะเป็นของเอกชน" ซึ่งปัจจุบันผู้ร้องแจ้งว่า มีการโอนพื้นที่ดังกล่าวเข้าไปยังหน่วยงานภาครัฐเรียบร้อยแล้ว แต่ไม่ทราบว่าเป็นหน่วยงานใดที่เป็นผู้ดูแลพื้นที่ดังกล่าว ซึ่งบางครั้งมีบุคคลอื่นมานั่งดื่มสุราและมีคนจรจัดมาแอบตกปลาด้วย ผู้ร้องเกรงว่า ประชาชนในพื้นที่ได้รับอันตราย ประสบปัญหามาเป็นระยะเวลาประมาณ 6 เดือน จึงประสงค์ให้หน่วยงานที่เกี่ยวข้องดำเนินการติดตั้งไฟฟ้าส่องสว่างริมทางในบริเวณพื้นที่ดังกล่าว เพื่ออำนวยความสะดวกให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata